

[bookmark: _Toc64201290][bookmark: _Toc64201438][bookmark: _Toc64201633][bookmark: _Toc64264082][bookmark: _Toc65454251][bookmark: _Toc65862781][bookmark: _Toc65956620][bookmark: _Toc65967979][bookmark: _Toc72766077][bookmark: _Toc73116777][bookmark: _Toc79552075][bookmark: _Toc141341774][bookmark: _Toc141785305][bookmark: _Toc536612508]5.pielikums
[bookmark: _Hlk151990447]Daudzdzīvokļu dzīvojamo māju un nedzīvojamo ēku vizuālā apskate un apsekošanas akta sagatavošana” 
identifikācijas Nr. SIA “JNĪP” 2023/37

[bookmark: _Toc61274908]Atklātam konkursam
[bookmark: _Hlk151997585]“Daudzdzīvokļu dzīvojamo māju un nedzīvojamo ēku vizuālā apskate un apsekošanas akta sagatavošana” 
(iepirkuma identifikācijas Nr. SIA “JNĪP” 2023/37)

Līguma projekts
Attiecināms uz katru konkursa daļu


L Ī G U M S  Nr._________________

Jelgavā                                                                                                      2023. gada ___________	 

SIA „Jelgavas nekustamā īpašuma pārvalde”, reģistrācijas Nr.43603011548, juridiskā adrese: Pulkveža Brieža iela 26, Jelgava, LV-3007, kuru uz statūtu pamata pārstāv valdes loceklis Signis Rīns, (turpmāk – Pasūtītājs), no vienas puses, un
[bookmark: _Hlk151990073]______________________, reģistrācijas _____________________, kuru uz ___________ pamata pārstāv _______________, (turpmāk – Izpildītājs) no otras puses, turpmāk abi kopā saukti Puses, pamatojoties uz iepirkuma “Daudzdzīvokļu dzīvojamo māju un nedzīvojamo ēku vizuālā apskate un apskates akta sagatavošana” id. nr. SIA “JNĪP” 2023/37 (turpmāk – Iepirkums) ___. daļas rezultātiem un Izpildītāja iesniegto piedāvājumu iepirkumā (turpmāk – piedāvājums), noslēdz šādu iepirkuma līgumu (turpmāk – Līgums):

1. Līguma priekšmets
1.1. Pasūtītājs uzdod un Izpildītājs apņemas veikt daudzdzīvokļu dzīvojamo māju un tām funkcionāli piesaistīto zemesgabalu, kuras pamatojoties uz pārvaldīšanas līgumu pārvalda Pasūtītājs, un Pasūtītāja apsaimniekošanā esošo nedzīvojamo ēku, turpmāk – Īpašums, vizuālo apskati un vizuālās apsekošanas akta (parauga forma – Tehniskās specifikācijas 1.pielikums) sagatavošanu (turpmāk – Pakalpojums). 
1.2. [bookmark: _Hlk152150994]Īpašumi, kuriem ir jāsniedz Pakalpojums ir norādīti konkrētās Iepirkuma daļas Īpašumu sarakstā un par ko Izpildītājs iesniedzis piedāvājumu – Līguma 2. pielikums “Īpašumu un izmaksu saraksts”.
1.3. Pakalpojums tiek veikts saskaņā ar Līgumu, Iepirkuma tehnisko specifikāciju (1.pielikums); Izpildītāja iesniegto piedāvājumu (2.pielikums “Īpašumu un izmaksu saraksts”), Izpildītāja grafiku (3.pielikums) un ievērojot normatīvo aktu prasības.
1.4. Jautājumi, kas nav atrunāti Līgumā, Pusēm ir saistoši Iepirkuma, Izpildītāja piedāvājuma un Latvijas Republikas normatīvo aktu nosacījumi.
2. Līgumcena un norēķinu kārtība
2.1. Līgumcena par Pakalpojumu ir ___________ EUR (vārdiem) bez pievienotās vērtības nodokļa, kas noteikta atbilstoši Līguma 2.pielikumā “Īpašumu un izmaksu saraksts” izmaksām.  
2.2. Pasūtītājs veic samaksu par Izpildītāja katrā mēnesī atbilstoši Līguma noteikumiem izpildītajiem Pakalpojuma apjomiem, saskaņā ar Līguma 2.pielikumā “Īpašumu un izmaksu saraksts”  norādītajām vienību cenām, un par ko Puses parakstījušas (fiziski vai elektroniski) Pakalpojuma pieņemšanas – nodošanas aktu.
2.3. Pasūtītājs veic samaksu par izpildīto Pakalpojumu 20 (divdesmit) kalendāro dienu laikā, pārskaitot naudu uz Izpildītāja norēķinu kontu, pēc šādu dokumentu saņemšanas no Izpildītāja:
2.3.1. Pušu parakstīts Pakalpojuma pieņemšanas-nodošanas akts par iepriekšējā mēnesī sniegto Pakalpojuma apjomu;
2.3.2. Izpildītāja sagatavots un Pasūtītāja saskaņots rēķins Pakalpojuma apmaksai, kas izrakstīts uz Līguma 2.3.1. apakšpunktā norādītā Pieņemšanas-nodošanas akta pamata.

3. Pakalpojuma pieņemšanas – nodošanas nosacījumi
3.1.  Īpašumā izpildītais Pakalpojums katru mēnesi tiek nodots ar Pakalpojuma pieņemšanas – nodošanas aktu, kuru paraksta Līguma 10.1. apakšpunktā noteiktās kontaktpersonas.
3.2.  Pasūtītājs izvērtē apsekošanas aktu 5 darba dienu laikā no tā saņemšanas dienas. Izvērtējot apsekošanas aktu, Pasūtītājs ir tiesīgs saskaņot apsekošanas aktu un parakstīt Pakalpojuma pieņemšanas – nodošanas aktu, vai nesaskaņot apsekošanas aktu un lūgt Izpildītājam to precizēt 5 darba dienu laikā. Pasūtītāja atbildīgā persona nosūta uz Izpildītāja atbildīgās personas e-pastu motivētu pretenziju par Īpašumā veiktā Pakalpojuma trūkumiem un nepieciešamajiem precizējumiem.
3.3. Parakstot Pakalpojuma pieņemšanas – nodošanas aktu, Pasūtītājs neuzņemas atbildību par tādiem trūkumiem, kas var tikt konstatēti, Pakalpojuma ietvaros izstrādātās dokumentācijas realizācijas laikā. Šādā gadījumā Izpildītājam ir pienākums Pasūtītāja noteiktajā termiņā novērst trūkumus/kļūdas Pakalpojuma ietvaros izstrādātajā dokumentācijā par saviem līdzekļiem un nepieprasot no Pasūtītāja nekādu papildus atlīdzību. 
3.4. Ja Izpildītājs izvairās no Pakalpojuma trūkumu/ kļūdas novēršanas, Pasūtītājam ir tiesības pašam tos novērst, piesaistot kvalificētu speciālistu, un pieprasot no Izpildītāja segt visus ar to saistītos izdevumus, kuri tiek atrēķināti no Izpildītājam maksājamās summas. 
4. Pušu tiesības un pienākumi 
4.1. Pasūtītājs:
4.1.1. nodrošina Pakalpojuma izpildei nepieciešamo informāciju saskaņā ar Līguma nosacījumiem;
4.1.2. nodrošina Izpildītāja darbinieka piekļūšanu Īpašumam;
4.1.3. pieņem Līguma un normatīvo aktu prasībām atbilstoši kvalitatīvi izpildītu Pakalpojumu un veic tā apmaksu saskaņā ar Līguma noteikumiem;
4.1.4. Pasūtītājam ir pienākums nekavējoties rakstiskā veidā brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde.
4.2. Izpildītājs:
4.2.1. ar saviem resursiem sniedz Pakalpojumu, ievēro Pasūtītāja norādījumus, Līguma un spēkā esošo normatīvo aktu noteikumus, kas attiecas uz Pakalpojuma izpildes kārtību un kvalitāti;
4.2.2. nekavējoties rakstiskā veidā informē Pasūtītāju par visiem apstākļiem, kas ietekmē vai var ietekmēt Pakalpojuma izpildi vai tā kvalitāti, vienlaicīgi iesniedzot savus priekšlikumus situācijas risinājumam. Pasūtītājs ir tiesīgs vienpersoniski izlemt par risinājumu šajā Līguma apakšpunktā paredzētajās situācijās; 
4.2.3. pēc Pasūtītāja pieprasījuma sniedz pilnu informāciju par Pakalpojuma izpildes gaitu un nepieciešamības gadījumā sniedz visu nepieciešamo informāciju, kas ir Izpildītāja rīcībā un ir saistīta ar Līguma izpildi;
4.2.4. nodrošina, ka Pakalpojuma izpildē tiek ievērotas darba drošības, darba aizsardzības, ugunsdrošības, apkārtējās vides un citu spēkā esošo normatīvo aktu, kas reglamentē konkrēto darbu veikšanu, prasību ievērošanu;
4.2.5. uzņemas pilnu atbildību par apakšuzņēmēju veikto Pakalpojuma daļu;
4.2.6. ir tiesīgs saņemt samaksu par kvalitatīvi un atbilstoši Līguma noteikumiem izpildīto Pakalpojumu Līgumā noteiktajā apmērā, kārtībā un termiņā.
5. Līguma darbības termiņš, grozījumi un izbeigšana
5.1. Līgums stājas spēkā ar tā abpusēju parakstīšanas dienu (elektroniski parakstīts Līgums stājas spēkā pēc pēdējā pievienotā droša elektroniskā paraksta un tā laika zīmoga datuma). Līgums ir spēkā līdz Pušu saistību pilnīgai izpildei.
5.2. Līguma izpildes termiņš ir no Līguma parakstīšanas dienas līdz 2024.gada 1.augustam vai līdz Līguma saistību pilnīgai izpildei, ievērojot Izpildītāja grafikā (3.pielikums) noteiktos starptermiņus.
5.3. Līguma grozījumi ir pieļaujami:
5.3.1. ja tie nemaina Līguma vispārējo raksturu;
5.3.2. ja tie atbilst Publisko iepirkumu likuma 61. panta nosacījumiem.
5.4. Līguma grozījumus noformē ar rakstveida vienošanos, kas pēc abu Pušu parakstīšanas kļūst par Līguma neatņemamu sastāvdaļu. Ja savstarpēja vienošanās par Līguma grozīšanu nav panākta, spēkā paliek iepriekšējie Līguma noteikumi.
5.5. Līguma izpildes termiņus ar Pušu rakstisku vienošanos var grozīt šādos gadījumos: 
5.5.1. ja iestājas nepārvaramas varas apstākļi;
5.5.2. ja Pakalpojuma vai tā daļas veikšana nav iespējama no Izpildītāja neatkarīgu iemeslu dēļ;
5.5.3. ja Pakalpojuma veikšanas laikā ir radušies neparedzēti apstākļi, kuri ietekmē Pakalpojuma izpildi Līgumā noteiktā saistību izpildes termiņa ietvaros. 
5.6. Pasūtītājam ir tiesības vienpusēji izbeigt Līguma darbību bez Pušu rakstiskas vienošanās, rakstveidā (uz Līgumā norādīto kontaktpersonas e-pastu) brīdinot Izpildītāju vismaz 5 (piecas) darba dienas iepriekš, gadījumā, ja:
5.6.1. Izpildītājs vismaz 2 (divas) reizes nav sniedzis Pakalpojumus atbilstoši Tehniskajai specifikācijai vai veicis to nekvalitatīvi, par ko Izpildītājam ir nosūtītas vismaz 2 (divas) rakstiskas pretenzijas;
5.6.2. Izpildītājs nepilda līgumā noteiktās saistības vai tās netiek pildītas kvalitātē atbilstoši Līguma prasībām un Izpildītājs konstatētās neatbilstības nenovērš pēc Pasūtītāja pieprasījuma;
5.6.3. Pasūtītājam zudusi faktiska nepieciešamība pēc Pakalpojuma. Šī Līguma apakšpunkta noteikumi neattiecas uz Izpildītāja jau uzsāktā Pakalpojuma izpildi saskaņā ar Izpildītāja grafiku. 
5.6.4. Izpildītāja saimnieciskā darbība ir apturēta, pasludināta tā maksātnespēja vai īstenots tiesiskās aizsardzības process.
5.7. Izpildītajam ir tiesības vienpusēji izbeigt Līguma darbību bez Pušu rakstiskas vienošanās, rakstveidā brīdinot Izpildītāju vismaz 5 (piecas) darba dienas iepriekš, gadījumā, ja:
5.7.1. Pasūtītājs vismaz 2 (divas) reizes nav ievērojis Līguma noteikto Pakalpojuma apmaksas termiņu un maksājuma nokavējums sastāda vairāk par 30 (trīsdesmit) dienām, par ko Izpildītājs ir iesniedzis Pasūtītājam vismaz 2 (divas) pretenzijas;
5.7.2. Pasūtītāja saimnieciskā darbība ir apturēta, pasludināta tā maksātnespēja vai īstenots tiesiskās aizsardzības process;
5.7.3. Pasūtītājs apzināti sniedzis Izpildītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
5.8. Pusēm ir tiesības vienpusēji izbeigt Līguma darbību, ja Līgumu nav iespējams izpildīt tādēļ, ka Līguma izpildes laikā kādai no Pusēm ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
5.9. Puses ir tiesīgas izbeigt Līgumu, noslēdzot rakstiskā veidā savstarpēju vienošanos un vienojoties par savstarpējo norēķinu kārtību. 
5.10. Līgumā noteiktajos gadījumos Līguma darbība tiek uzskatīta par izbeigtu 1 (vienu) mēnesi pēc paziņošanas dienas par vienpusēju atkāpšanos no Līguma.
5.11. Līguma termiņam beidzoties vai Līguma pirmstermiņa izbeigšanas gadījumā, Puses papildus saskaņotajā laikā pēc Līguma darbības termiņa beigām vai pēc Līguma izbeigšanas veic savstarpējos norēķinus, līgumsoda samaksu, zaudējumu atlīdzināšanu u.c. darbības, saistībā ar Līgumattiecību izbeigšanos.

6. Izmaiņas Pakalpojumā
6.1. Pasūtītājs tiesīgs noteikt izmaiņas veicamajā Pakalpojumā, samazinot vai papildinot Pakalpojuma vienību apjomu. 
6.2. Cenas noteikšana Pakalpojuma apjoma izmaiņu gadījumā:
6.2.1. Jaunam īpašumam Pakalpojuma cena tiek noteikta atbilstoši līdzvērtīga (apmērs, funkcionalitāte, vecums) Īpašuma cenai saskaņā ar Līguma 2.pielikumā “Īpašumu un izmaksu saraksts” noteiktajām Pakalpojuma vienības cenām;
6.2.2. ja nepieciešamā Pakalpojuma vienības cena nav nosakāma saskaņā ar Līguma 2.pielikumā “Īpašumu un izmaksu saraksts” noteiktajām Pakalpojuma vienības cenām, tad, Puses savstarpēji vienojoties, Pakalpojuma vienības cenu nosaka pēc līdzīga rakstura (analoga) Pakalpojuma cenas;
6.3. Līguma 6.2. apakšpunktā noteiktās izmaiņas nedrīkst pārsniegt 10% (desmit procentus) no Līguma 2.1.apakšpunktā sākotnēji norādītās Līgumcenas vērtības.
7. Pušu atbildība
7.1. Puses normatīvajos aktos noteiktajā kārtībā savstarpēji ir atbildīgas par otrai Pusei, kā arī trešajām personām, nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
7.2. Izpildītājs ir atbildīgs par Līgumā un Pakalpojuma izpildei attiecināmajos normatīvajos aktos noteikto prasību ievērošanu, un par šo prasību neievērošanu atbild Līgumā un normatīvajos aktos paredzētā kārtībā.
7.3. Ja Pasūtītājs neievēro Līguma noteiktos samaksas termiņus, Izpildītājs ir tiesīgs prasīt Pasūtītājam maksāt līgumsodu 0,1% (nulle komats viens procents) apmērā no termiņā nesamaksātās summas par katru kavējuma dienu, bet ne vairāk kā 10% no Līgumcenas. 
7.4. Ja Izpildītājs neievēro Līgumā vai tā pielikumos noteikto Pakalpojuma izpildes termiņu, Pasūtītājs ir tiesīgs pieprasīt Izpildītājam līgumsodu 0,1% (nulle komats viens procents) no termiņā neizpildītā (nepabeigtā) Pakalpojuma vērtības par katru kavējuma dienu, bet ne vairāk kā 10% no Līgumcenas.
7.5. Puses Līgumā noteikto līgumsodu samaksā 10 (desmit) darba dienu laikā pēc rēķina par līgumsodu saņemšanas no Pasūtītāja. Pasūtītājam ir tiesības ieskaita kārtībā samazināt maksājamo naudas summu par pieņemto Pakalpojumu tādā apmērā, kāds ir Līgumā noteiktajā kārtībā aprēķinātais līgumsods Izpildītājam.
7.6. Gadījumā, ja Līgumā noteikto termiņu neievērošanas vai nekvalitatīvi veikta Pakalpojuma rezultātā Pasūtītājam ir radīti zaudējumi, tajā skaitā, ja Izpildītāja prettiesiskās darbības vai bezdarbības rezultātā Pasūtītājam uzlikts administratīvais sods, Izpildītājs šos zaudējumus un uzlikto administratīvo sodu sedz pilnā apmērā. 
7.7. Pusēm vienojoties līgumsoda apmērs var tikt samazināts, ievērojot samērīguma principu, kā arī Pušu Līguma saistības neizpildes vai nepienācīgas izpildes sekas, iemeslus un apstākļus.
7.8. Līgumsoda samaksa neatbrīvo Puses no saistību izpildes.
7.9. Gadījumā, ja Izpildītāja un/vai piesaistīto apakšuzņēmēju vainas dēļ tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai, tad Izpildītājs uzņemas visu un jebkādu atbildību par nodarījumu un tā radītajām un iespējamajām sekām. 
8. Apakšuzņēmēji
8.1. [bookmark: _Hlk152061401]Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Piedāvājumā norādītā personāla un apakšuzņēmēju nomaiņa pieļaujama tikai līgumā norādītajā kārtībā un gadījumos, un ja piedāvātais personāls vai apakšuzņēmējs atbilst Iepirkuma dokumentos izvirzītajām prasībām un tam ir vismaz tāda paša kvalifikācija un pieredze kā personālam vai apakšuzņēmējam, kas tika vērtēts, izvēloties piedāvājumu atbilstoši Iepirkuma dokumentos noteiktajām prasībām un kritērijam. Pasūtītājs var prasīt personāla un apakšuzņēmēja viedokli par nomaiņas iemesliem.
8.2. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Pakalpojumu daļas vērtība ir 10 000 euro vai lielāka, vai jauna apakšuzņēmēja iesaistīšanu, kura veicamās Pakalpojumu daļas vērtība ir 10 000 euro vai lielāka, vai apakšuzņēmēja, kura veicamās Pakalpojuma daļas vērtība piedāvājumā norādīta mazāk par 10 000 euro, ar plānoto Pakalpojuma daļas palielināšanu līdz 10 000 euro vai vairāk Līguma izpildes laikā, tad Izpildītājam jāiesniedz rakstveida iesniegums Pasūtītājam, norādot ziņas par apakšuzņēmēju un tam nododamo Pakalpojuma daļu – nosaukumus un vērtība naudas izteiksmē, un jāsaņem rakstveida piekrišana.
8.3. Pasūtītājs nepiekrīt piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
8.3.1. Izpildītāja piedāvātais personāls vai apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmēju;
8.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
8.3.3. piedāvātais apakšuzņēmējs, kura veicamās Pakalpojumu daļas vērtība ir 10 000 euro vai lielāka, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
8.3.4. apakšuzņēmēja maiņas rezultātā tiktu izdarīti tādi grozījumi piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
8.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62.panta piekto daļu.
8.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
9. Nepārvarama vara
9.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
9.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. 
9.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
9.4.  Ja Puse Līguma 8.2. punktā minētā termiņa ietvaros nepaziņo par nepārvaramas varas apstākļu pastāvēšanu, tai zūd pamats prasīt Līguma saistību izbeigšanu vai Līguma saistību izpildes termiņa pagarināšanu. 
10. Citi noteikumi
10.1. Līgumā paredzētie un visi cita veida paziņojumi, rīkojumi, apstiprinājumi, apliecinājumi, saskaņojumi un lēmumi Pusēm jāizdod rakstiski, izmantojot Pušu kontaktpersonu elektronisko pastu: Izpildītāja kontaktpersona _________________, e-pasts: adrese un Pasūtītāja kontaktpersona _________________, e-pasts: adrese. Visi dokumenti, kas nosūtīti elektroniski, uzskatāmi par paziņotiem nākamajā darbdienā pēc to nosūtīšanas. Paziņojumi, kas netiek īstenoti rakstveidā, tiek uzskatīti par spēkā neesošiem. Jebkura rakstiska paziņojuma saņemšana tiek rēķināta šādā kārtībā – ierakstīts sūtījums 7 dienas no nodošanas pastā, elektroniski sūtīts dokuments otrajā dienā no nosūtīšanas.
10.2. Līgums ir saistošs Pusēm, to pilnvarotajām personām, kā arī tiesību un saistību pārņēmējiem. Izpildītāja aizstāšana ar citu piegādātāju ir pieļaujama, ja Izpildītāju (iepirkumā izraudzīto pretendentu) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta otrajā daļā paredzētie izslēgšanas iemesli, kas tika pārbaudīti Iepirkumā. Lēmumu par līgumisko attiecību turpināšanu vai izbeigšanu ar Izpildītāja tiesību un saistību pārņēmējiem pieņem Pasūtītājs, izvērtējot to atbilstību Iepirkuma prasībām, Izpildītāja piedāvājumam, kas ir saistošs Izpildītāja tiesību un saistību pārņēmējiem.
10.3. Puses vienojas, ka Līgumā paredzētās informācijas apmaiņa notiek starp Līguma 10.1. punktā norādītajām Pušu kontaktpersonām, izmantojot Līgumā norādītos saziņas līdzekļus. 
10.4. Ja kāds no Līguma noteikumiem zaudē juridisko spēku, tas neietekmē pārējos noteikumus.
10.5. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā. 
10.6. Visi Līguma pielikumi un vienošanās, kas sagatavoti atbilstoši Līguma nosacījumiem ir Līguma neatņemamas sastāvdaļas. 
10.7. Līgums noslēgts divos vienāda satura un tiesiskā spēka eksemplāros, pa vienam Līguma eksemplāram katram Līdzējam, ja Līgums parakstīts elektroniski ar drošu elektronisko parakstu, kas satur laika zīmogu, katrs Līdzējs Līgumu glabā savā lietvedībā elektroniskā dokumenta formā. 
11. Pušu rekvizīti un paraksti

LĪGUMS IR ELEKTRONISKI PARAKSTĪTS AR DROŠIEM ELEKTRONISKAJIEM PARAKSTIEM UN SATUR LAIKA ZĪMOGU

Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

